
[image: Free Idea Visualization vector and picture]Aktiwiteit 1: Voltooi die volgende konsepkaart soos die les vorder.Definieer TYDBESTUUR:
Tydbestuur is die proses om te organiseer en te beplan hoe jy jou tyd tussen verskillende aktiwiteite sal verdeel. Dit gaan daaroor om tyd doeltreffend te bestuur, en te besluit waar en wanneer gedoen gaan word.

Hoe kan ek my tyd beter organiseer? 
Gebruik 'n dagboek en wees realisties met jou skedule – maak seker jy maak vir jouself aantekeninge waar nodig. 
Kyk na sperdatums en organiseer take op 'n doeltreffende manier.
Neem alle take en aktiwiteite in ag. 

Wat is die voordele van 'n studieplan?
'n Studieplan sal help om studies in hanteerbare hoeveelhede te bestuur. Deur uiteen te sit wat gedoen moet word, sal jy op hoogte bly van wat gedoen moet word en sperdatums haal. Lei tot effektiewe studie en tydbestuur, minder stres en angs.
Foute wat mense ten opsigte van tydbestuur maak:
Uitstel – sê jy sal nog daarby uitkom.
Versuim om take in volgorde van belangrikheid te prioritiseer. 
Word afgelei deur dinge soos sosiale media, selfoon, YouTube, ens.
Swak beplanning, gebruik nie 'n dagboek, lysies, ensovoorts nie.








Gebiede waar ek my studiegewoontes kan verbeter en hoe ek dit kan doen:  
Leerders sal persoonlike antwoorde op hierdie vraag gee.


Aktiwiteit 2:
Dink na oor die volgende vrae rakende die effektiwiteit van jou studiemetodes. Wees eerlik! 
Beantwoord die en kyk dan na die uitkoms van jou telling.
1. 	Jou lêer / boek waarin jy aantekeninge in die klas neem:
A	bestaan nie, niemand het gesê jy is veronderstel om notas te neem nie.
B	het ‘n spesifieke kleur vir elke vak; elke afdeling is gedateer en in die korrekte volgorde geliasseer.
C	is ‘n deurmekaarspul. Jy dink jy het die meeste van die stukke... êrens. 
D	is meestal in orde; alles is darem netjies geliasseer.
2.	Jou dagboek:
	A	Wat is dit?
B	word elke dag by die skool ingevul. Jy gebruik dit om taaklyste te maak en jou studies en opdrag te beplan.
C	word net ingevul wanneer jou onderwyser vir jou sê om dit te doen, maar jy kyk nooit weer daarna nie.
D	word daagliks ingevul en word saans gebruik om huiswerk na te gaan om seker te maak alles is gedoen. Dit word nie vir toekomstige datums vir beplanning gebruik nie.

3.	Wanneer jy 'n sperdatum vir 'n opdrag kry:
A         vergeet jy daarvan, tot die dag voor die tyd wanneer iemand jou daaraan herinner.
B         besluit jy op 'n plan van aksie en skryf alle stappe neer sodat jy elke komponent betyds kan 
voltooi en genoeg tyd aan die einde laat indien daar 'n probleem is. 
      C         vra jy jou vriende om jou nader aan die tyd te herinner sodat jy dit vinnig kan doen. 
D         skryf jy die sperdatum in jou dagboek en begin so gou as moontlik daaraan werk sodat jy dit 
nie uitstel nie.

4.	Wanneer dit tyd is om te studeer, gaan jy na jou lessenaar, en:
A	skuif eers gister se koffiebekers en ou boeke uit die pad om 'n plekkie te kry om te begin 
werk. Jou lessenaar is in jou kamer, maar dit is nogal donker.
B	begin dadelik werk. Die ruimte waarin jy studeer, is stil met baie natuurlike lig.
C	sorteer eers jou notas van die vorige aand, en dan kan jy begin.
D	geniet die skoon, georganiseerde omgewing. Jou skryfbehoeftes en notas is netjies 
georganiseer en jy het ‘n sigbare studieplan.

5.	Wanneer jy onder druk is en die werklading opstapel:
A	gaan speel jy rekenaarspeletjies om die spanning te verlig. Jy sal later daarby uitkom.
B	breek jy die werklading in kleiner take op en prioritiseer die take op grond van dringendheid.
C	doen jy jou bes en maak klaar wat jy kan. Jy sal môre die res inhaal.
D	is jy nie regtig bekommerd nie, want jy weet jy het deurentyd gewerk en dinge nie
tot op die nippertjie gelos nie. Die meeste take is reeds voltooi. 

6. 	Die dag voor jou eksamen:
A 	lees jy gewoonlik die handboek en skryf groot gedeeltes uit die handboek neer omdat jou notaboek onvolledig is of nie regtig sin maak nie.
B	studeer jy vanaf opsommings wat vroeër in die kwartaal gemaak is, en maak gebruik van flitskaarte en breinkaarte om belangrike inligting te onthou.
C	studeer jy uit jou handboek en notaboek omdat jy bang is jy iets belangriks sal mis. Jy studeer gewoonlik nie klaar nie of kry die aand voor die eksamen baie min slaap.
D	bestee jy min tyd om hersiening te doen omdat jy 3 dae voor die eksamen klaar studeer het. 
Al wat jy nou doen, is vorige vraestelle uitwerk.

Leerders sal hul eie resultate op grond van die onderstaande uitkomste oorweeg







MEESTAL A's – Organisasie is nie jou sterkpunt nie, maar moenie moed opgee nie! Daar is nog hoop. MEESTAL B's – Miskien moet jy notas neerskryf. Hopelik sal jy nog 'n paar nuwe vaardighede aanleer. MEESTAL C's – Jy probeer jou bes, maar jy moet nog aan jou organisatoriese vaardighede werk. MEESTAL D's – Welgedaan, jy werk hard om georganiseerd te bly. Kyk of jy nog vaardighede by jou 
    uitstekende lys kan voeg.

